जानकारों का कहना है कि बेनामी ऐक्ट के नोटिसों के आालोक में कई लोगों को जेल की सजा भी हो सकती है. अशोक माहेश्वरी ऐंड असोसिएट्स के पार्टनर अमित माहेश्वरी के अनुसार आयकर विभाग को जिन कैश डिपॉजिट के बेहिसाबी, बेनामी होने का शक है, उन खाताधारकों को अब बेनामी नोटिस भेजे गये हैं. कहा कि अभी फोकस सिर्फ बड़े ट्रांजैक्शंस पर रहा है, लेकिन इन नोटिसों का मतलब यह है कि टैक्स चोरी करने वालों की शामत आ सकती है. सूत्रों के अनुसार इनकम टैक्स डिपार्टमेंट द्वारा बिग डेटा एनालिटिक्स का उपयोग कियास जा रहा है. बता दें कि आयकर विभाग फोन रेकॉर्ड, क्रेडिट कार्ड, पैन डिटेल, टैक्स स्ट्रक्चर के अलावा सोशल मीडिया प्लेटफॉर्म्स से हासिल की गयी सूचनाएं भी खंगाल रहा है. सूत्र बताते हैं कि विभिन्न स्रोतों से हासिल डेटा से एक पैटर्न का पता चलता है. साथ ही एनालिटिक्स से संदेह वाली चीजों का खुलासा होता है. टैक्स अधिकारी इनकी जांच कर सकते हैं.